钦定古今图书集成/明伦汇编/氏族典/第132卷 > 《廖用贤尚友录》 > 辛子馥
## 钦定古今图书集成/明伦汇编/氏族典/第132卷 > 《廖用贤尚友录》 > 辛子馥

按《魏书辛绍先传》：“绍先子穆，穆长子子馥，字元颖，早
有学行。孝昌初，释褐南司州龙骧府录事参军。丁父
艰，居丧有礼。后除给事中、南冀州防城都督。素为庄
帝所知识，及即位，除宣威将军、尚书右主客郎中，持
节为南济冀济青四州慰劳使，寻除宁朔将军、员外
散骑常侍，仍领郎中。太宰元天穆征邢杲，引为行台”
郎中，寻除平原相。元颢入洛，子馥不受其赦。刺史元
仲景附颢，拘子馥，并禁家口。庄帝反政，诏封三门县
开国男，食邑二百户。天平中，为东南道行台左丞、徐
州开府长史。入除太尉府司马。长白山连接三齐、瑕
丘数州之界，多有盗贼，子馥受使检覆。还除尚书右
丞，出为清河太守。武定八年，卒于郡。